LidanRubinov/Halacha-QA huggingface dataset:
שאלה: מתי לברך - המשך: מחילה אבל לא ממש הבנתי איך לנהוג. אם אני עכשיו בבית לכמה שעות נגיד אני עכשיו 10 שעות בבית, ולא יצאתי לבחוץ וחזרתי או משהו כזה, ואכלתי מאכל כלשהו שברכתו שהכל וכיוונתי להוציא כל מה מאכל שאוכל שברכתו שהכל.מה הדין אם לאחר כמה שעות אני רוצה לאכול ולא בירכתי ברכה אחרונה, כתבת שיש סוברים שלאחר זמן עיכול צריך לברך ברכה שוב פעם, אשמח אם תביא לי תשובה חד משמעית אני אשכנזי. ועוד משהו שלא הבנתי אמרת מי שנוהג לברך על מאכל ולכוון להוציא ידי חובה את כל המאכלים שיאכל מברך ברכה אחרונה בסוף היום, אז אם עשיתי וכיוונתי ככה ואכלתי מאכל בשיעור וזמן של ברכה אחרונה, לא לברך ולחכות לסוף היום? איך זה עובד? מחילה ו שבוע טוב. השאלה נשאלה בהמשך לשאלה "לברך שוב כשלא תיכננתי"
תשובה: עקרונית אפשר לברך בבוקר 'שהכל', לכוון על כל המאכלים שברכתם 'שהכל' ורק בסוף היום לברך ברכה אחרונה. אולם עדיף לברך ברכה אחרונה מיד לאחר שסיימת לאכול או לשתות בשיעור המחייב ברכה אחרונה, ואח"כ אם תרצה לאכול שוב לברך שוב ברכה ראשונה.
שאלה: נמלים בשבת בתוך הכיור: אפילו שהם ישפחו לביוב? השאלה נשאלה בהמשך לשאלה "נמלים בכיור בשבת"
תשובה: כיון שאין ודאות שהנמלים ישטפו בגלל שהזרם חלש אז אם בכל זאת נשטפו לא היה בזה איסור כיון שאין כוונה לזה והכל בספק.
שאלה: כוון עמידה בתפילה: לרב. ראיתי בתפילה בבית כנסת אדם עומד בתפילה לכוון מערב אבל נוטה ברבע סיבוב ימינה לדרום, שניכר לרואים שהוא לא מתפלל כמו כל הקהל, האם מותר לנהוג כך?
תשובה: צריך להתפלל לכיוון ירושלים,ובירושלים לכיוון הר הבית. בית הכנסת שלא מכיוון כיאות הציבור כולו בתפילת העמידה צריכים להטות גופם לכיוון הר הבית,אף על פי שארון הקודש לא מכוון כך. (שו"ע צד, מ"ב ט. שבה"ל י, כ) אם הציבור לא שינה המתפלל עמהם יתפלל כמו הציבור ולא בשונה!! ויעמוד בגופו כמו כול הציבור אך יטה פניו בלבד. (משנ"ב שם י) וכך נראה בכף החיים אות ט. ואף שיש דעות אחרות כך ראוי לנהוג בציבור, ובוודאי עם הארון מכוון כראוי. אבל אין להעיר למי שמשנה.
שאלה: להאכיל חיות רחוב בשבת: לרב. האם מותר אף שהבעל חי לא ברשותי? האם אין בכך טירחה יתירה? השאלה נשאלה בהמשך לשאלה "חתולים רעבים ברחוב"
תשובה: מותר, ורחמיו על כול מעשיו, אך כמו שאמרתי בדוק שאין בכך נזק אחר.
שאלה: צער בעלי חיים - שיקול בכשרות?: לאחרונה עלתה בי המודעות לנושא צער בעלי חיים, בעיקר "תודות" לבעלי החיים מהם אנו ניזונים. ידוע הדבר שקיימת התעללות רבתי בכל זני החיות למאכל, ובעיקר באלה הנותנות לנו הטבות נוספות מעבר לבשר, כמו פרות (מוצרי חלב) או תרנגולות (ביצים). רציתי לשאול מה אומרת ההלכה בעניין זה. האם זה שאנחנו צורכים מוצרים שבאים מן החי הופך אותנו לתרום לעניין הזה? אם כן, מדוע אנחנו לא שומעים התרעמות מצד הרבנים? אם לא, האם הדבר בעצם מותר על פי ההלכה? חשוב לציין שאני לא מדבר על האכילה עצמה, או על שחיטה כשרה, אלא על כל מה שבא כנלווה. החל מהורמונים שונים, דרך כריתת קרניים, סירוס עיקור, ועד להתעללות לצורך התעללות. אשמח לקבל תשובה מפורטת עם מקורות במידת האפשר. ועוד שאלה באותו עניין, האם בבחינת מתן כשרות רגילה מהדרין מתחשבת בהיבטים של צער בעלי חיים, או שמא בודקים רק את החיה עצמה, שהיא ללא פגמים?
תשובה: ב"ה שלו-ם וברכה אסור מהתורה לגרום צער לבעלי חיים. לכן יש להשתדל למנוע את הצער כגון שלא יראו את שחיטה. רק כאשר הצער גורם למום המטריף הבשר נאסר באכילה. הרב חגי בר גיורא
שאלה: מעשר כספים למוסד אישפוז: יש לי בן בן 23 החולה בתחלואה כפולה (מחלת נפש התמכרות לסמים). הוא היה מאושפז בעבר בכמה וכמה מוסדות פרטיים, שעלותם גבוהה מאוד. באחד מהם הגיעה העלות לכ-20 אלף שח לחודש. האם הסכומים העצומים ששילמנו למוסדות אלו יכולים להחשב כמעשר?
תשובה: כן. רפואה שלמה.
שאלה: אצבעות היד בק"ש: כיצד עושים אות י ו-ד בזרת ובגודל? השאלה נשאלה בהמשך לשאלה "תיק חדש וצורת היד בקריאת שמע"
תשובה: כאשר מכופפים את האצבעות נוצרת צורה של י' ושל ד' (אמנם דומה יותר לר' אך זו הכוונה). ישנה תמונה מפורסמת של הרב אליהו זצ"ל בעת ק"ש. אשלח לך בע"ה במייל.
שאלה: אמירת ברכו בסיום ערבית מוצאי שבת במקום שיר למעלות: שבוע טוב, רציתי לשאול מה המקור והסיבה לכך שאם לא אומרים בערבית של מוצ"ש שיר למעלות אומרים אחרי עלינו לשבח ברכו? ישר כח ותזכו למצוות
תשובה: בסיום התפילה צריך לומר ברכו, והספרדים וחלק מאשכנזים נוהגים לומר שיר המעלות. אמירת ברכו נהוגה לפני עלינו לשבח (ספרדים) ואין סיבה לשנות בין יום חול למוצ"ש. בין האשכנזים יש את שני המנהגים וכול אחד ינהג כמקומו בכול ימות השבוע בצורה זהה.
שאלה: שילמנו בטעות כפול על הנסיעה באוטובוס: לצורך נסיעה באוטובוס לטיול, תיאמתי עם חבר (נקרא לו: ראובן) שנקנה יחד כרטיס "הלוך ושוב" כדי שהנהג ינקב ניקוב אחד בשבילי וניקוב שני על ראובן. הבעיה היא, שראובן עלה לאוטובוס לפני, ולא ידעתי אם הוא שילם כבר לנהג על שנינו או לא. שאלתי חבר נוסף שעמד לידי (נקרא לו: שמעון) אם ראה אם ראובן שילם, והוא ענה לי שראובן אמר לו בפירוש שהוא לא משלם. שאלתי את שמעון האם הוא בטוח שכך אמר לו ראובן, והוא ענה שכן. לכן עליתי לאוטובוס ושילמתי עבורי ועבור ראובן. כשפגשתי את ראובן התברר שהוא כן שילם כבר לנהג על שנינו, ונמצא ששילמנו כפול ממה שצריך. כששאלתי את ראובן מדוע אמר לשמעון לומר לי שהוא לא משלם, ענה לי שכנראה שמעון לא שמע כראוי, כי הוא אמר לו לומר לי שהוא כן משלם. והוסיף ראובן, שלפני כן אמר לי בעצמו שהוא ישלם עבור שנינו, וכנראה איני זוכר. א"כ, מי צריך לשלם על הטעות (מדובר בסכום של כשבעים ש"ח)?
תשובה: מבואר בב"ק צט ע"ב שהמראה דינר לשולחני ואמר לו שהדינר טוב ועל סמך כך קיבלו ולבסוף נתגלה שהדינר רע והפסיד כספו, אם השולחני הדיוט חייב ואם הוא מומחה חייב רק אם קיבל ת הסברא בכך שהדיוט נחשב כפושע לפי שאינו בקי בכך והיתה זו רשלנות ואילו באומן אם טעה מן הסתם היה קשה להבחין שהדינר רע ואין זו פשיעה אלא רק רמה של אבידה ולכן רק אם קיבל ת חייב כדין שומר שכר. מכאן למדים שהעושה מעשה על פי דיבור חברו ונגרם לו נזק, חברו חייב אם היה ברור שהוא סומך עליו ומתכוון לפעול על פי דיבורו, אמנם כמבואר אם הייעוץ היה בחינם חייב רק ברמת פשיעה, ולפיכך במקרה שלנו ששמעון לא קיבל שכר וכן לא היתה כאן פשיעה אלא שגגה ואולי אפילו אונס שהרי לא שמע טוב את דברי ראובן - שמעון פטור. לגבי ראובן ולגביך - ראובן בעצם הלווה לך כסף אלא שלא ידעת מכך ואינך זוכר שהודיע לך שישלם עבורך ולפיכך הכסף הלך לאיבוד. אם כן הדבר דומה לאדם שהלווה לחברו אך לא הביא לידיו את הכסף אלא הניח במום שאינו שמור והכסף נעלם, שודאי הלווה פטור, ולפיכך מעיקר הדין על ראובן לשאת בהפסד ואינך חייב להשיב לו כספו, אולם הואיל והוא טוען שהודיע לך קודם ואתה מסופק בדבר שמא אכן שמעת דבריו אלא ששכחת, הרי זה כאומר איני יודע אם הלויתני וחברו טוען ברי שהלווה, ואם כן כדי לצאת ידי שמים עליך לשלם, כמבואר בסי' עה סע' ט.
שאלה: זכות השלמת מנין: שבוע טוב ומבורך, אני נוהג להתפלל בקביעות מנחה במקום עבודתי. לפני כשבוע פנה אלי גבאי בית הכנסת וביקש שאגיע להשלים מנין בבית הכנסת ליד ביתי בתפילת מנחה. על כן שיניתי ממנהגי ולא התפללתי מנחה בעבודה. כשהגעתי לבית הכנסת לא היה מנין והתפללנו ביחידות. האם במקרה זה עולה התפילה כאילו התפללתי במנין (יש לצין שבימים הקודמים היה מנין במנחה). מה צריך לעשות במקרה זה אם יקרה בעתיד הלכה למעשה - האם מותר לסרב? ישר כח ותזכו למצוות
תשובה: כיוון שכיוונת לטוב ורק מתוך אונס לא התפללת במנין נחשב לך כאילו התפללת בציבור, להבא תתפלל בעבודה ואח"כ תלך להשלים מנין כדי להבטיח שלא תפסיד
שאלה: מעשרות כספים כשחיים בחיסכון: אנחנו זוג עם שלושה ילדים, עובדים אך חיים די בחיסכון וב"ה מסתפקים במה שיש. (אין לנו דירה ורכב למשל) אנחנו משתדלים מאוד להפריש מכל הכנסותינו. א. כשהתחתנו היינו סטודנטים ולא כ"כ עבדנו וחיינו מחסכונות ומחלק ממתנות החתונה, אך די בחיסכון. שמרנו סכום מסוים ממתנות החתונה (40 אלף), שיהיה לחיסכון עתידי בע"ה, חשבנו שאין להפריש מעשר כספים כי באמת היינו ללא הכנסות וחיינו מחסכונות וממתנות מההורים. עקב תמימות מצערת שלנו, התפתנו ו"השקענו" את רוב הכסף בהשקעה שכנראה לא נראה את הכסף יותר. שאלתנו- האם היינו אמורים להפריש מעשרות מכספי החתונה? ואם כן, האם להפריש עכשיו את הכסף? (הוא קיים, אך אין לנו חסכונות לעתיד- לדירה, חוץ מכסף זה.) ב. אשתי עבדה בתוכנית של שיעורים פרטיים לבחורה יתומה וקיבלה פחות ממה שחשבה שתקבל (והשקיעה בעבודתה הרבה ומעל ומעבר) האם ההפרש בין הסכום שחשבה שתקבל ובין מה שקיבלה- יכול להחשב כמעשר כספים? ברכה והצלחה!
תשובה: : אם הכסף לא הניב השקעה אתם לא חייבים להפריש מעשר ממנו. את הפער במה שהיה ראוי להנתן לאישתך לא יכול להחשב כמעשר כספים. אולם על השיעורים עצמם שקיבלה סכום מועט ממה שסוכם איתה יכולה להיפטר מלתת מהם מעשר.
שאלה: המשך.: קודם כל כבוד הרב, על התשובה המהירה. דבר שני, אני באמת אשתדל לא לנדור יותר נדרים, כמו שאמרת, כי זה אסור וגם כי זה נסיון שקשה לעמוד בו. ולגבי תשובותיך אני לא בטוח שהבנתי ב100 אחוז: הנדר הראשון התרת הנדרים בראש השנה, יתיר זאת. והנדר שני לא נחשב כלל. הבנתי נכון? השאלה נשאלה בהמשך לשאלה "התרת נדרים בראש השנה"
תשובה: כך כתבתי, מפני שאתה חייב במצוות. אך יתכן שהנדר חל תעשה התרה לשניהם.
שאלה: כשרות טוסטר בשרי: הבן שלי עשה בטוסטר בשרי טוסט חלבי, אך חשוב לציין כי הטוסטר נקי לגמרי, מאחר וכשאנו עושים טוסט (הן בטוסטר הבשרי והן בטוסטר חלבי) אנו שמים נייר אפיה שמכסה את כל פנים הטוסט ולאחר השימוש זורקים את הנייר. כלומר - הטוסט החלבי לא נגע כלל בגופי החימום והם נשארו נקיים לגמרי. האם עלי לזרוק את הטוסטר?
תשובה: ב"ה שלו-ם וברכה אם החימום היה אחר 24 שעות מהחימום הבשרי אף אם לא היה נייר היה בדיעבד מותר לאכול. אולם יש להכשיר הטוסטר בליבון.
שאלה: איסור מכירת עץ גוי: האם אין במכירת העץ לגוי בעיה של "לא תחנם"? השאלה נשאלה בהמשך לשאלה "כריתת עץ פרי הנגוע בתולעים"
תשובה: וברכת ד' מכיוון שזה לצורך אין בכך לא תחנם. יש להוסיף שכאן המכירה היא של העץ בלא קרקע ובכך אין לא תחנם שעומד לעקירה בברכת התורה והארץ הרב יהודה הלוי עמיחי מכון התורה והארץ
שאלה: טעמו של השבלול: האם שבלול נחשב לטעם נפגם (כעכבר) באוכל או לטעם לשבח וצריך שישים כנגדו, שהרי יש אוכלים שבלולים?
תשובה: וברכת ד' נראה שאם נוהגים לאכול מאכלים כאלו הרי זה עולה על שלחן מלכים, ואין לו ביטול. לא יעזור כאן ששים כיוון שיש כאן בריה שלמה. חודש טוב ומבורך הרב יהודה הלוי עמיחי מכון התורה והארץ כפר דרום אשקלון
שאלה: נסיעות לחתונה מכספי מעשר: האם מותר להשתמש בכספי מעשר לנסיעות לחתונה?
תשובה: כספי מעשר מיועדים לצדקה ולא לצרכים אחרים. אם מצבך הכלכלי לא מאפשר לך להפריש מעשר כספים אינך חייבת בכך, אולם יש לשקול זאת היטב ובכנות.
שאלה: איך לדעת על איזה הכשר לסמוך: על סמך מה אני אבדוק אם הכשר מסוים טוב או לא מה? אני צריך לעשות חקירה אחרי כל הכשר?! ב מראש!
תשובה: ב"ה שלו-ם וברכה עד אחד נאמן באיסורים. כל זמן שלא הורע חזקתו. לכן כאשר תעודת הכשרות לא זויפה אפשר לסמוך בתנאי שיש תעודת כשרות של רבנות מקומית. המהדר ידבר עם המשגיח לברר רמת הכשרות. הרב חגי בר גיורא
שאלה: מסייע בידי עוברי עברה: האם יש בעיה של מסיע בידי עוברי עברה כשמסיע רק ע"י גרמא?
תשובה: וברכת ד' נא לפרט את המציאות. חודש טוב ומבורך הרב יהודה הלוי עמיחי מכון התורה והארץ כפר דרום אשקלון
שאלה: בדיקת קמח טפיוקה משקיות ואקום אטומות: האם יש צורך לנפות ולבדוק קמח טפיוקה המגיע באריזות ואקום אטומות? וישר כח
תשובה: וברכת ד' באריזות וואקום אין צורך בניפוי. בברכת התורה והארץ הרב יהודה לוי עמיחי מכון התורה והארץ
שאלה: המשך - סנדק פעמיים באותה משפחה: על התשובה, אבל לא הבנו מה הצד להקל ומה הצד להחמיר, עפ"י מה נחליט? ומהיכן נולד ה"איסור"? השאלה נשאלה בהמשך לשאלה "פעם נוספת אותו סנדק"
תשובה: ב"ה שלו-ם וברכה טעם המקפידים מובא בספר טעמי המנהגים, עניני מילה עמוד שצא, תתקכג - שכמו שכהן היה מקטיר את הקטורת רק פעם אחת בחייו כי גורמת לעושר ורוצים שגם כהנים אחרים יזכו, כך זכות גדולה להיות סנדק ורוצים לזכות גם את האחרים. אולם זה לא איסור וראיתי כהנים חשובים שלא הקפידו והיו כמה פעמים סנדקים באותה משפחה. הרב חגי בר גיורא
שאלה: תפילה לאישה בירושלים: 1. האם אשה מחויבת בתפילת שמונה עשרה? 2. אם אני גרה בירושלים לאיזה כיוון עלי להתפלל את תפילת שמונה? ואיך אני יכולה לזהות את הכיוון? 3. האם אשה מחויבת לומר אבינו מלכנו חטאנו לפניך? 4. היכן מסתיימות ברכות השחר? אני מתפללת לפי נוסח ספרדי.
תשובה: 1. אישה חייבת לפחות בתפילת שמונה עשרה אחת ביום, ומי שיכולה להתפלל יותר תבורך. 2. לכיוון הר הבית, אם אינך יודעת או שתשאלי או שתראי את הכיוון של בית הכנסת הקרוב. 3. לא חייבת.(ילקו"י ט,לג) 4. לאחר ברכות התורה ואני אברכם.
שאלה: איסורים בשנת האבל: אשתי נמצאת בחודש אבל על אביה. רצינו לדעת אלו דברים אסור לה לעשות בחודש ובשנת האבל(היא מעדות המזרח - מרוקו): 1. האם מותר ללכת עם הילדים לפארק? 2. האם מותר ללכת למסעדה בית קפה? האם יש הבדל אם המטרה העיקרית היא בילוי או רק אכילה? 3. האם מותר להשתתף בסעודות משפחתיות? ומה אם כחלק מהמפגש המשפחתי מציינים יום הולדת לאחד מקרובי המשפחה? 4. האם מותר לקחת את הילדים לים לבריכה? והאם מותר לה להיכנס בעצמה? 5. האם מותר לה בחודש לעשות "גבות ושפם" ולהוריד שערות מהרגליים בית השחי? ולהתאפר? 6. האם מותר ללכת לטיול, או חופשה עם בית מלון? 7. האם מותר לה לשמוע מוסיקה באוטו? 8. האם מותר לה לקנות בגדים או מוצרים אחרים? 9. האם מותר לנו לצבוע קיר שהתלכלך בבית? 10. האם מותר לנו לרכוש מיטה לילדים, או מכונית גדולה יותר(יד שנייה)? 11. האם מותר לצפות בטלוויזיה בשנת האבל ומה הדין לגבי תכניות בידוריות? 12. האם מותר להביע שמחה?
תשובה: תנוחם מהשמיים. 1. לצורך טיפול בילדים מותר. (צרור החיים 91) 2. מקום שקט וצנוע מותר (מעולם ועד עולם עמ' 186) 3. מותר ללא מוזיקה.(ילקוט יוסף לח, כה) 4. מותר. 5. לספרדים מותר - תספורת לנשים בכול המקומות. גזירת ציפורניים בתוך ה30 מותר לצורך המקווה או ביד. 6.אסור אלא אם כן לצורך רפואה, לצורך מנוחה, או צורך משפחתי. (צרור החיים עמ' 91) 7. אסור - אלא אם כן שהנהג לא יירדם. 8.אם היא מרגישה שאין לה מה ללבוש מותר. 9. מותר. 10 מה שבגדר מותרות - אסור. בגד נצרך מותר. ולכן רכב גדול אם יש צורך או בטיחותי יותר מותר. 11. תוכניות בידור אסור. 12. אין איסור.
שאלה: בקשת סליחה וסירוב במתן מחילה: כבוד הרב לפני כחודשיים במהלך ריב עם חברי פגעתי בו מאוד תוך שאני אומרת לו דברים קשים מאוד. לפני כשבועיים נפגשנו, והתנצלתי מעומק ליבי, גם כתבתי לו מכתב בעניין, הוא כמובן מסרב לסלוח, טוען שנפגע מאוד ולא מעוניין בשום קשר עימי. לקראת חודש הסליחות, הבא עלינו לטובה, מה עלי לעשות? האם אין זו חובה לסלוח?
תשובה: אם את מעוניינת להינשא לו תשקיעי להחזיר את הקשר. ואם לא, לא בטוח שיש בכך עניין. יש חשיבות לסלוח איש לרעהו, נאמר שאדם צריך לבקש עד שלוש פעמים, וראוי שאדם לא יהיה אכזרי מלמחול. (תרו, א)
שאלה: שם לבן זכר-נא עזרה: לכבוד הרב, ב ה אשתי בשבוע 38 ואנו מאוד רוצים לקרוא לילד בשם "אביתר". קראתי כי לא מומלץ לכוון בשם זה עבור אביתר הכהן,שכן נתקלל וגורש מן הכהונה. מאידך,קראתי כי טוב לכוון על רבי אביתר שאם איני טועה היה אמורא לפי מה שקראתי. בנוסף,קראתי שבשנת 1000 ומשהו היה קיים איש בשם אביתר הגאון. אנא המלץ על אילו מן הדמויות מומלץ לכוון,או האר עיניי על דמויות נוספות בשם זה שאנוכי טרם יודע. רבה ו מראש
תשובה: אביתר הראשון היה כהן גדול והיו לו זכויות רבות והוא לא נתקלל אלא נדחה מכהונתו, אמנם אביתר האמורא התפרסם בצדקותו ואין שום זכר לחטא או לעונש ועל כן כדאי לכוון עליו.
שאלה: ברכות נוסח תימנים: ברשותכם יש לי שאלה אחת. ראיתי אחרונה של בורא נפשות,שהנוסח התימני שונה מהנוסח הרגיל ורציתי לדעת האם בגלל שאני תימניה אני חייבת להגיד את הנוסח התימני כי אני רגילה לנוסח הרגיל הספרדי.והגם העובדה שאנחנו בבית אין לנו מנהגים של תמניים אני הדתייה היחידה בבית ככה שאין כל כך מורשת של ברכות מסויימות או נוסחים שאני מכירה. מראש
תשובה: ב"ה לך. שמחתי לקבל את מכתבך, ולראות את הגבורה שלך להיות יחידה בבית שדתיה, וששומרת על המצוות. ממש כל הכבוד, ואברך אותך שה' יתן לך המון כח להמשיך ולהתקדם, להתעלות ולזכות להמון ברכה והצלחה. ויהי רצון שה' ישלח רוח תשובה גם לשאר המשפחה שלך, ויחד תזכו לחיות בשמחה בבית שלם. לפי ההלכה, הואיל וההורים שלך לא מברכים, את לא חייבת לחזור לברך לפי הנוסח התימני, אלא את יכולה להמשיך במה שאת רגילה. באופן כללי, הלשון שהאדם רגיל בה והיא נוחה יותר לאדם, טובה במצב הזה וחשובה מאוד, שכן אז קל לך יותר להפנות את הכוונה שלך לברכה ולא להשקיע כל כך בנוסח. לכן המשיכי במה שאת רגילה וה' ישמע ברכותיך ויקבלן ברצון. אשמח לעזור עוד בכל מה שאוכל, תרגישי חופשיה לחזור אלינו ולשאול, לבקש עזרה ולכל דבר ונשמח לעזור. בברכת הצלחה רבה הרב יצחק גרינבלט.
שאלה: האם היה קושי במדבר?: לרב כשעמ"י היו במדבר 40 שנה למרות כל הקשיים שהיו במדבר (מחסור במים, מחסור באוכל, חום וקור וכו ) עמ"י לא הרגיש בכלל בקשיים כי ה הביא להם את הבאר, העננים והמן, אז למה ה אומר זכרתי לך חסד נעורייך.לכתך אחרי במדבר? איפה כאן הגדלות של עמ"י, הרי הם בכלל לא הרגישו את הקשיים כי ה עזר להם בשלושת המתנות שציינתי למעלה?
תשובה: לשואל לפי רש"י (ירמיה ב, ב) חסד הנעורים הוא בעצם הנכונות לצאת ממצרים אל המדבר השומם, בטרם ידעו כי נסי ה' ילוו אותם בדרכם. לפי רד"ק שם יתכן לומר שחסד הנעורים נסוב על הנהגות החסד של אבותינו הקדושים אברהם יצחק ויעקב. לפי המצודות שם אין מדובר במעשה מסוים, אלא בעצם נשיאת החן   לעם ישראל ישנו חן מיוחד ועל כן בחר בנו ה' מכל העמים. ולפי המלבי"ם שם מדובר על קריאתו של עם ישראל בשם ה' והליכתו בדרך ה', לעומת העמים האחרים שדבקו בעבודת אלילים. נאמנה
שאלה: להזריק אינסולין בשבת: אני מזריק לעצמי פעם ביום וצריך להבריג את המחט, ואיך אני עושה עם הצמר גפן עם אלכהול בשבת? השאלה נשאלה בהמשך לשאלה "המשך לשאלה: הברגת מחט למזרק איסולין"
תשובה: וברכת ד' יש לשים את האלכוהול ישירות על המחט או הבשר, ללא השרייה קודמת בצמר גפן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: על נהרות בבל בשבת: הקורא בשבת תהלים של יום שבת, האם יש לומר על נהרות בבל או שצריך לדלגו? (אם הרב יכול להביא לי מקורות) השאלה נשאלה בהמשך לשאלה "שיר המעלות לפני ברכת המזון"
תשובה: מי שקורא תהילים על הסדר בשבת קורא את כל פרקי התהילים. לא צריך לזה מקור.
שאלה: ת לגניזה: בבית הכנסת שלנו, פגשתי מישהו שנתבקש ע"י הגבאי לקחת את הגניזה למכולות שמחוץ לבתי העלמין. שאלתי אותו אם הוא שם כסף בקופה המצורפת על המכולה כנדרש או שנתנו לו כסף לשים בקופה תמורת הגניזה? ואמר שלא. 1. האם יש כאן בעיה של גזל או שהמקרה ידוע אצל מי שמטפל בגניזה הכללית ואינם מקפידים (למרות שיש הוראות על הגניזה כמה יש לשלם עבור הטפול בה)? בהנחה שלא יתייחסו הממונים להערתי על אי הת : 2. האם מותר להשתמש בגניזה בבית הכנסת אם ידוע שהיא נשלחת למכולות הגניזה הכלליות ללא ת? 3. האם במקרה זה (בהנחה שיש כאן בעיית גזל) יש להעדיף את הפוסקים המקילים בגניזת עלוני פ"ש ולהשליכם למיחזור? מראש
תשובה: לא מדובר בסכומים משמעותיים עבור בית כנסת וסביר להניח שהדבר נעשה בשגגה, לכן נכון לדבר עם הגבאים בדרכי נעם ולברר את הנושא, ומן הסתם אם לא היו ערים לכך כעת ישימו לב וישלמו.
שאלה: מי חייב בברכת הלבנה ומתי אומרים אותה: שאלתי היא מי חייב בברכת הלבנה, האם גם הנשים? ואם כן מתי אומרים אותה? השאלה נשאלה בהמשך לשאלה "ברכת הלבנה ביחיד ומתוך בית"
תשובה: נשים מכול העדות פטורות ולא נוהגות לקדש הלבנה. ( מ"ב תכו,א,ילקו"י אוצר דינים לאישה עמ' תפז)
שאלה: ברכת הלבנה - מול הלבנה?!: יש לי שתי שאלות על ברכת הלבנה 1. האם צריך להגיד אותה כשאנחנו בחוץ ומול הלבנה? זה לא נחשב עבודת זרה שאנחנו עומדים מול הירח ומברכים? 2. האם אפשר לברך לבד או חייב במניין? מראש
תשובה: 1. קידוש   ברכת הלבנה היא הודאה לה' שהטביע בו את חוקי הטבע שאנו רואים בכך נראה על ידי גבורותיו ונפלאותיו ולאחר שמביטים בלבנה ונהנים מאורה מברכים לה', ראיתי שיש מקפידים לומר את קידוש לבנה לכיוון ירושלים שלא יהיה חשש ממה שעלה בשאלתך. חס וחלילה עבודה זרה שהיא מנוגדת לתכלית היהדות המאמינה באל אחד. הודאה לה' בלבד. 2. אפשר ללא מניין.
שאלה: לצבוע את הבית בשנת אבל: האם אפשר לצבוע את הבית בשנת אבל?
תשובה: לא ראוי בשנת אבל על אב או אם לסייד בית וראוי לחכות עד סוף השנה. אמנם אם זה עלול לגרום מחלוקת קשה עם האישה אפשר להקל אבל להשתדל לצמצם עד כמה שניתן ביופי ובפאר.
שאלה: "וחי בהם": לרב.מה פירוש הצווי וחי בהם? האם יש מצווה בזה שאדם חי ולא מתאבד?
תשובה: : הצווי וחי בהם מחייב אותנו לשמור על החיים ולא להיכנס למקומות שיש בהם סכנה. יש עוד פסוקים שמורים לנו לשמור על החיים. חכמים למדו מפסוק זה שגם במקום שיש מצווה פיקוח נפש דוחה את חיוב המצווה מלבד בג' עבירות חממורות.
שאלה: מטפחת ראש למי שלא שומרת שבת: אני אישה נשואה. אם אני לא שומרת שבת כרגע ולא דתייה לובשת גם שמלות וגם מכנסיים הולכת צנוע מותר לי לשים כיסויי בראש או אסור?
תשובה: ב"ה לך. שמחתי לקבל את מכתבך היפה, לקרוא את הכנות שבך, את הישרות ואת האמיתיות שלך, ויחד עם זאת את הרצון להתקדם, לעשות מה שאת יכולה, ומה שיתאים לך. דעי, שאחד מהדברים החשובים ביותר הוא לדעת, שמה שאפשר לעשות חשוב לעשות, ומה שעדיין קשה, זה יגיע בעזרת ה' בהמשך, ובינתיים חבל שזה יעכב דברים אחרים חשובים גם כן. לכן, אם את יכולה ללכת עם כיסוי ראש, זה ממש נפלא, וגם אם שאר הבגדים לא לגמרי צנועים, בעזרת ה' זה יגיע, ואני מאמין שתעשי את הצעדים האלו, ושהכיסוי ראש יהיה פתיחה לעוד דברים חשובים וטובים. כדאי להשקיע בכך, כדאי להתאמץ, ואני מאמין שבעזרת ה' בהמשך הזמן תרגישי כמה טוב לך עם הכיסוי ראש, וגם עם עוד דברים של צניעות. הצניעות מאוד מענגת, ונותנת תחושה מאוד טובה, וכמובן מאוד חשובה. הגיוני שבהתחלה "תזכי" בתגובות רבות, חלקן מחמיאות וחלקן אחרות, אל תתרגשי מהן הן תעבורנה, ובעזרת ה' תגלי ששינויים יותר קלים ממה שבדרך כלל אנו חושבים. הצניעות היא אוצר נפלא, שככל שזוכים לאמץ אותו, כך זוכים לחיים טובים יותר ושמחים יותר. היי חזקה, וה' ישלח לך ברכה מרובה. הרב יצחק גרינבלט.
שאלה: לחם משנה בכל סעודות שבת: בכל שלוש סעודות שבת חובה לחם משנה? כי אצלי בבית לא אוכלים מיד שבאים מהבית כנסת לאחר שחרית אלא עושים קידוש וקפה ועוגה משהו קל, ואני אוכל לחם. השאלה שלי האם אני חייב בסעודה כזאת לחם משנה כי אני אוכל לחמנייה אחת. וחובה לשים מלח? ובסעודה שלישית אני לפעמים אוכל לבד גם אז אני חייב גם שם לחם משנה ומלח? ובנוגע לברכת המוציא עם לחם משנה, איך מחזיקים את הלחם אחד מעל השני או אחד ליד השני? וממה בוצעים ראשון מהלחם למעלה או למטה? או אם הדין שמברכים שהלחם אחד ליד השני אז מה שקרוב אלי יותר?
תשובה: 1. סעודה ראשונה ושניה חייבים בלחם משנה, סעודה שלישית ראוי לאכול לחם וכאשר עושים סעודה שלישית על לחם צריך גם לחם משנה. 2. הנך יכול לאכול את הלחם בסעודה שניה (לאחר הקפה ועוגה) ואז לבצוע לחם משנה. 3. בציעת הלחם משנה - עפ"י שו"ע רעד - יבצע מהתחתונה, ועפ"י האר"י - מהעליונה. והרמ"א - חילק בין ליל שבת שבוצעים התחתונה ובין בשבת בבוקר מהעליונה וכך נוהגים האשכנזים, וחלק מהספרדים. וכאשר בוצעים מהתחתונה מקרבים אותה אליך כדי לקיים אין מעבירין על המצוות ובוצעים בכך מהחלה הקרובה. (מ"ב שם)
שאלה: סיום מסכת לקטן: נשאלתי שאלה: קטן שעשה סיום מסכת, וכעת עושה סעודה במעמד הסיום מסכת, האם יכול לומר את הקדיש של הסיום מסכת לאחר כל ההדרנים או שאביו יאמר את הקדיש.? והאם ניתן אולי ששניהם יאמרו את הקדיש כאחד? ישר כח ותזכו למצוות
תשובה: יישר כוח למסיים מסכת. קטן יכול לומר קדיש של סיום מסכת אך עדיף שיאמר הקדיש עם אביו. (כה"ח נג, יט,כא')
שאלה: עגבניות שגדלות בגינתי: מהם הדינים החלים על אכילת עגבניות שגדלות בגינתי?
תשובה: וברכת ד' יש להפריש תרומות ומעשרות. כדי ללמוד כיצד להפריש אפשר להכנס לאתר בברכת התורה והארץ שם אפשר למצוא חומר על הפרשת תרו"מ. חודש טוב ומבורך הרב יהודה הלוי עמיחי מכון התורה והארץ כפר דרום אשקלון
שאלה: ברכה על כדורי שוקולד עם קמח: אני ספרדיה, ורציתי לדעת מה מברכים על כדורי שוקולד קנויים שהמרכיב הראשי בהם הוא מתק והשני קמח?
תשובה: כדורי שוקולד שיש בהם קמח או שברי ביסקוויטים והם נועדו להשביע ולא רק להחזיק (כמו ציפוי קמח בשניצל שנועד להדביק הביצה וברכתו שהכול ) את הכדור שוקולד שלא יתפורר, אף עלפי שהקמח הוא מרכיב שני בכמותו הוא עיקר ומברכים עליו בורא מיני מזונות. (שו"ע רח,ב. ריב,א ילקו"י שם א. מ"ב שם א)
שאלה: שירה לא יהודית: החבר שלי שאל אותי לשמוע לאיזה שיר מערבי רוק ולא יהודי ולהגיד מה אני חושב ולא אהבתי את השיר כי היה בו תוכן שהיהדות לא מסכימה איתה ודרכי פרשנות שהתורה לא מסכימה איתה והחבר שלי אמר לי שזה בעיה שלי אם זה שאני לא מכיר בשירה יפה שלא יהודית. אז שאלתי לרב האם זה כן בעיה או שזה ברכה, מה דעת התורה?
תשובה: מוזיקה משפיעה ביותר על האדם המילים הקצב וראוי לשמוע מוזיקה עם תוכן ערכי וללא גירויים. ובנוסף יש חשיבות למוזיקה בעברית.